E L Ő T E R J E S Z T É S

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2022. október 25-i ülésére**

**Javaslat tervezéssel kapcsolatos döntés meghozatalára**

A Városstratégiai, Idegenforgalmi és Sport Bizottság 2022. március 29-én, a 65/2022. (III.29.) VISB számú határozatával támogatta új parkolók kialakítására, játszótér és pihenőpark felújítására, gyalogos átkelőhelyek létesítésére, útfelújításokra vonatkozó tervezési feladatok elvégzését.

A Szombathely, 11-es huszár út, 2164/10 hrsz. alatti ingatlanon meglévő játszótér felújítására vonatkozó tervezési szerződés megkötésre került (Tervező: Pintér Gábor), a kiviteli tervdokumentáció elkészült, amely a tervező által az ülésen bemutatásra kerül.

A Terület- és Településfejlesztési Operatív Program Plusz (TOP Plusz) pályázat keretében megvalósítani kívánt fejlesztésekre vonatkozóan az alábbi tervezési szerződések kerültek megkötésre, a kiviteli tervdokumentációk elkészültek, melyek a tervezők által az ülésen bemutatásra kerülnek:

1. Szombathely, Bakó József utca, 3785/302 hrsz. alatti ingatlanon játszótér kialakítása (Tervező: Nagy János),
2. Szombathely, Bakó József utca, 3785/302 hrsz. alatti ingatlanon 50 db parkoló kialakítása (Tervező: Somlai Mérnöki Iroda Kft).

A kiviteli tervdokumentációk az előterjesztés mellékletét képezik.

Kérem a Tisztelt Bizottságot, hogy a kiviteli tervdokumentációkat megtekinteni és megtárgyalni, valamint a határozati javaslatot elfogadni szíveskedjék.

**Szombathely, 2022. október „ ”**

**/: Dr. Horváth Attila :/**

**HATÁROZATI JAVASLAT**

**.…./2022. (X.25.) VISB. számú határozat**

A Városstratégiai, Idegenforgalmi és Sport Bizottság a „Javaslat tervezéssel kapcsolatos döntés meghozatalára” című előterjesztést megtárgyalta.

A Bizottság megismerte a bemutatott kiviteli tervdokumentációkat, melyek tartalmával az SZMSZ 54. § (1) bekezdés 18. pontja alapján egyetért.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő**: azonnal